Hofstätten an der Raab
Hofstätten an der Raab osztrák község Stájerország Weizi járásában. 2018 januárjában 2253 lakosa volt.

Elhelyezkedése 

Hofstätten an der Raab a Kelet-stájerországi dombságon fekszik, a Rába bal partján. Az önkormányzat 4 települést egyesít: Hofstätten an der Raab (574 lakos 2018-ban), Pirching an der Raab (315), Wetzawinkel (453) és Wünschendorf (911).

A környező önkormányzatok: északkeletre Sinabelkirchen, délkeletre Markt Hartmannsdorf, délre Sankt Margarethen an der Raab, északnyugatra Gleisdorf.

Története
Hofstättent először 1265/67-ben említik az írott források. 

1659-ben "magyar betegségnek" nevezett furcsa járvány szedett számos áldozatot a faluban; a betegek halálát az agyban talált "hosszú férgek" okozták.

A mai önkormányzat 1968-ban jött létre Hofstätten, Wetzawinkel és Wünschendorf-Pirching községek egyesülésével.

Lakosság
A Hofstätten an der Raab-i önkormányzat területén 2018 januárjában 2253 fő élt. A lakosságszám 1939 óta gyarapodó tendenciát mutat. 2015-ben a helybeliek 91,8%-a volt osztrák állampolgár; a külföldiek közül 1% a régi (2004 előtti), 6,4% az új EU-tagállamokból érkezett. 2001-ben a lakosok 91,6%-a római katolikusnak, 1,4% evangélikusnak, 4,1% pedig felekezeten kívülinek vallotta magát. Ugyanekkor 6 magyar élt a községben.

Látnivalók
a pirching Hartl-kápolna 1893-ban épült
a wetzawinkeli Haidinger-kápolna 1828-ból

Források 
 A település honlapja
 61719 – Hofstätten an der Raab Statistik Austria

Jegyzetek

Fordítás 

Stájerország települései